**Előzetes hatásvizsgálat**

**Csorvás Város Önkormányzat Képviselő-testületének**

**az önkormányzat 2023. évi költségvetéséről szóló 3/2023. (II. 23.) rendelet módosításához**

A jogalkotásról szóló 2010. évi CXXX. törvény 17.§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. A hatásvizsgálat során vizsgálni kell a rendelet társadalmi, gazdasági, költségvetési hatásait, környezeti és egészségügyi következményeit, adminisztratív terheket befolyásoló hatásait, valamint a megalkotás szükségességét, a megalkotás elmaradásának várható következményeit.

**1. Társadalmi hatások**

Az Önkormányzat 2023.évi költségvetési rendeletének utolsó módosításában foglaltak azt mutatják, hogy az önkormányzat 2023-ben is gondoskodott arról, hogy a közfeladatok hatékony ellátásához a szükséges források a megfelelő időben, a megfelelő mennyiségben rendelkezésre álljanak, valamint, hogy a településen a közfeladatok ellátásának zavartalansága és a pályázatok forrásigénye biztosított legyen.

**2. Gazdasági hatás**

A rendelet-tervezetben foglaltak teljesítésével a 2023. évi költségvetés biztosította az önkormányzati bevételek és kiadások tekintetében a teljesség és folytonosság elve szerinti rendezettségét, az önkormányzat gazdálkodásának átlátható feltételeit, továbbá lehetővé tette az eredményesség érvényesülését.

**3. Költségvetési hatás**

A rendelet-tervezetben foglaltak szerinti módosítás az önkormányzat és a fenntartásában működő költségvetési szervek költségvetésének a megelőző rendeletmódosítást követően hozott központi és önkormányzati döntések alapján szükséges átvezetéseket és a pályázati források beépítését tartalmazza.

**4. Környezeti, egészségi következményei**

A tervezet szerinti rendeletalkotásnak környezeti és egészségügyi következményei nincsenek.

**5. Adminisztratív terhéket befolyásoló hatások**

A tervezet szerinti rendelet megalkotásának adminisztratív terhet befolyásoló hatása nincs.

**6. A jogszabály megalkotásának szükségessége, a jogalkotás elmaradásának várható következményei**

A rendeletalkotást a Magyarország helyi önkormányzatairól szóló 2011. évi CLXXXIX. törvény 111.§ (1) – (3) bekezdéseiben, és az államháztartásról szóló 2011. évi CXCV. törvény 34. § (1)-(4) bekezdésében foglaltak teszik indokolttá.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti és tárgyi feltételek rendelkezésre állnak.

Csorvás, 2023.szeptember.28

Baráth Lajos

polgármester

**Általános indoklás**

**a Csorvás Város Önkormányzat Képviselő-testületének**

**2023. évi költségvetéséről szóló 3/2023. (II. 23.) rendelet módosításához**

A Képviselő-testület az Önkormányzat 2023. évi költségvetését a **3/2023. (II. 23.)** rendeletével fogadta el, amelyet **második** alkalommal kívánunk módosítani.

Az államháztartásról szóló törvény (*a továbbiakban: Áht*.) alapján a helyi önkormányzat a költségvetését költségvetési rendeletben állapítja meg. A költségvetés megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törtvényben is szabályozott. Ennek megfelelően, a költségvetés rendeleti formában történő megalkotásának és módosításának kötelezettsége magasabb szintű jogszabályi rendelkezéseknek való megfelelés érdekében szükséges.

Az Áht 34. § (1) bekezdése értelmében, a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és a (3) bekezdésben meghatározott kivétellel a képviselő-testület dönt.

Az Áht. 34. § (4) bekezdése szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

**Részletes indoklás**

**A rendelet-tervezet 1. §-ához**

Csorvás Város Önkormányzatának Képviselő-testülete az önkormányzat 2023. évi költségvetését a **3/2023. (II. 23.)** önkormányzati rendelettel fogadta el, **3.388.608.188 Ft** költségvetési főösszeggel.

A jelen módosítás által az önkormányzat költségvetésének **bevételi és kiadási főösszege az eredeti előirányzathoz 618.707.416,-Ft-tal** **emelkedik*.***

**A költségvetés főösszege ennek megfelelően 4.007.315.604,-Ft.**

A költségvetés módosítását a következő tényezők indokolják:

* a központi támogatások változása,
* a működési bevételek változása,
* az államháztartáson belülről érkező működési támogatások.

**A rendelet-tervezet 2. §-ához**

A rendelet-tervezet 2. §-a tartalmazza azt, hogy az önkormányzat 2023. évi költségvetéséről szóló rendelet mellékletei a rendelet-tervezet mellékleteinek megfelelően változnak meg

**A rendelet-tervezet 3. §-ához**

A rendelet-tervezet 3. §-a a hatályba léptető rendelkezést tartalmazza.